SLOVENSKO - ČESKÁ "DRUŽBA"

Vzťahy medzi slovenskými a českými školskými odborármi boli vždy nadštandardné. Potvrdilo to aj nedávne spoločné rokovanie zástupcov Rady OZŠ a Predsedníctva ČMOS PŠ.

V rámci našich pravidelných stretnutí sme tentokrát prijali pozvanie do Prahy. Aj napriek tomu, že sa naše vzdelávacie systémy vyvíjajú už viac ako 30 rokov samostatne, stále existuje mnoho prienikov. Vďaka jazykovej blízkosti tak máme možnosť podeliť sa o cenné skúsenosti, poradiť sa a navzájom sa inšpirovať.

Témami rozhovorov boli najmä aktuálna politická situácia, financovanie školstva, pracovné podmienky zamestnancov, vývoj platov, sociálna politika a politika zamestnanosti, BOZP, práca s deťmi so špeciálnymi výchovno-vzdelávacími potrebami, odborné vzdelávanie a učňovská príprava, hodnotenie žiakov a študentov, atď.

V rámci spoločného programu nás naši českí hostitelia sprevádzali tradičnými symbolmi Prahy ako vysielacia veža na Žiškove alebo staromestská radnica.

Ako každý krát, aj toto stretnutie slovenských a českých odborárov bolo plné nostalgie, priateľstva a príjemných zážitkov. Veľmi si vážime spoluprácu s našimi českými kolegami a už teraz sa tešíme na naše najbližšie stretnutie.

Juraj Stodolovský, vedúci Úradu zväzu